**Iktatószám: ………………………………**

**FELADAT-ELLÁTÁSI SZERZŐDÉS**

***Háziorvosi szolgálat ellátására***

amely létrejött egyrészről **………………………………………….. (önkormányzat megnevezése)** (székhelye:………………………………………………, képviselője: ………………………………….. polgármester, mint megbízó (továbbiakban: **Megbízó**)

másrészről a

***a) Háziorvosi szolgálat természetes személy szerződő félként történő ellátása esetén***

**…………………………………………. (háziorvos neve)** (háziorvos pecsétszáma: …………………………. születési hely, idő.:………………………………., anyja neve: ………………………….., lakcím: ……………………………..)

**b) Háziorvosi szolgálat háziorvosi szolgáltató szervezet (egyéni vállalkozó, gazdasági társaság) szerződő félként történő ellátása esetén**

**……………………………………………. (gazdasági társaság neve)** (székhelye: ……………………………………………..., cégjegyzékszám: …………………………………………….., adószám: …………………………………., számlaszám: …………………………………………., képviselő neve:……………………………………….)

(a továbbiakban: **Megbízott,** a továbbiakban együttesen: **Szerződő Felek**) között alulírott napon és helyen az alábbi feltételek szerint:

**I. Általános rendelkezések**

1. Megbízó jelen feladat-ellátási szerződéssel (a továbbiakban: Szerződés) - az önálló orvosi tevékenységről szóló 2000. évi II. törvény (a továbbiakban: Öotv.) 2. § (1) és (2) bekezdése alapján, a 2/B. §-ban foglaltakra figyelemmel Megbízó ………………………………. önkormányzati határozata alapján megbízta Megbízottat, hogy Megbízó …………………………………………………..**háziorvosi körzetére** vonatkozólag területi ellátási kötelezettséggel biztosítsa a háziorvosi szolgálatot.

2. A Szerződés érvényességének feltétele az Öotv. 2. § (1) bekezdésében foglalt praxisjogot engedélyező határozat véglegessé válása.

3. Megbízott jelen Szerződés keretében vállalja, hogy ellátja a háziorvosi szolgálatot, és kijelenti, hogy a háziorvosi tevékenység folytatásához előírt jogszabályi feltételeknek megfelel, rendelkezik az adott tevékenység folytatására feljogosító képzettséggel. A …………………………………. Kormányhivatal ……………………………. Járási/Fővárosi Kerületi Hivatala …………………………………… Osztálya által (a továbbiakban: Népegészségügyi Osztály) kiadott működési engedély másolatát a Megbízó rendelkezésére bocsátja.

4. Megbízott kötelezettséget vállal arra vonatkozóan, hogy a területi ellátási kötelezettséggel működő háziorvosi szolgálat finanszírozására szerződést köt a Nemzeti Egészségbiztosítási Alapkezelővel a háziorvosi körzet lakosságának ellátására.

5. A Megbízott a működési engedély és a finanszírozási szerződés módosításairól köteles haladéktalanul írásban tájékoztatni a Megbízót képviselő polgármestert.

6. Megbízott tudomásul veszi, hogy személyes ellátásra kötelezett orvosként, a praxisjog alapján nyújtott önálló orvosi tevékenységet – akadályoztatásának jogszabályban meghatározott eseteit kivéve – kizárólag …………………………………………………………. (orvos megnevezése, pecsétszáma) orvos folytathatja.

7. Megbízott jelen Szerződés keretében kötelezettséget vállal arra, hogy a működési területén a mindenkor hatályos jogszabályoknak, szakmai és etikai előírásoknak megfelelően ellátja a háziorvosi feladatokat.

8. Megbízott által ellátandó körzet utcajegyzékét Megbízó …………………………………………………… önkormányzati rendelete szerint a Szerződés 1. sz. melléklete tartalmazza. Az ellátandó körzet utcajegyzékének meghatározásánál a Megbízó fent megnevezett mindenkor hatályos rendelete az irányadó.

9. Az egészségügyi alapellátási körzetmódosítás miatt bekövetkezett, a háziorvost ért kár esetén a Megbízó kártalanítási kötelezettséggel tartozik, amelynek megállapításánál figyelembe kell venni a Megbízott által a finanszírozása keretében kapott egy éves összeget.

**II. Szerződő Felek kötelezettségei**

1. Megbízó köteles Megbízottnak megadni minden olyan információt, amely a Megbízott kötelezettségeinek teljesítéséhez szükséges, továbbá köteles tájékoztatni Megbízottat az érintett település(ek) egészségügyi alapellátást érintő kérdéseiről.

2. Megbízott köteles ellátni az ellátási területén lakó, hozzá bejelentkezett és az általa elfogadott biztosítottakat, továbbá köteles ellátni a rendelési idejében hozzáforduló személyeket, amennyiben heveny megbetegedésük vagy krónikus betegségük miatt ellátatlanságuk az egészséget károsító, vagy a gyógyulást lassító állapotromláshoz vezethet.

3. Megbízott köteles a háziorvosi, házi gyermekorvosi és háziorvosi tevékenységről szóló 4/2000. (II. 25.) EüM rendelet (a továbbiakban: EüM rendelet) rendelkezéseinek megfelelően, valamint a Megbízó által elvárt alábbi időpontokban – rendelés céljából – a betegek rendelkezésére állni:

Hétfő: …..

Kedd: …..

Szerda: .....

Csütörtök:…..

Péntek: …..

A rendelési idő és a rendelés helyének megváltoztatásához a Megbízó írásbeli hozzájárulása szükséges.

4. Megbízott a háziorvosi tevékenység ellátásához a hatályos jogszabályok szerinti képesítésű alkalmazottat (ápoló, asszisztens) foglalkoztat, a foglalkoztatásukkal járó költségek ………………………….-t terhelik.

5. A személyes közreműködő orvos akadályoztatása esetén az EüM rendelet 7. § (1) bekezdése alapján a Megbízott köteles a helyettesítésről gondoskodni. A helyettesítés költségei a …………………………-t terhelik. Megbízott a helyettes orvosokat a Szerződés 3. számú melléklete szerint jelöli ki. Megbízott a helyettes orvos(oka)t a Szerződés 3. számú mellékletében foglaltak szerint jelöli ki.

6. A helyettes orvos(ok) személyének változásához, valamint a személyes közreműködő orvos tartós akadályoztatása esetén, a rendelési idő megváltoztatásával járó helyettesítéshez a Megbízó írásbeli hozzájárulása szükséges.

7. Megbízott az EüM rendelet 4. § (2) bekezdés e) pontja szerinti ügyeleti kötelezettségének az alábbiak szerint tesz eleget:

………………………………………………………………………………………………………………………………………………….

………………………………………………………………………………………………………………………………………………….

Megbízott akadályoztatása esetén köteles az ügyeleti szolgálat teljesítéséről helyettesítés útján gondoskodni.

8. Megbízott köteles a jogszabályokban foglalt nyilvántartásokat vezetni, a jogszabályok szerinti adatszolgáltatások teljesítéséről gondoskodni és azokat kérésre a Megbízó részére átadni.

**III. Helyiség-, berendezés- és eszközhasználat**

1. Megbízó a ……………………………........ szám alatti rendelőhelyiséget jelen Szerződés időtartamához igazodva térítésmentesen Megbízott használatába adja azzal, hogy a rendelési időn kívüli háziorvosi tevékenység tekintetében a rendelőhelyiség használatára vonatkozó szabályokat a Szerződő Felek szükség esetén külön megállapodásban rendezik.

2. Megbízott a rendelőhelyiséget rendeltetésszerűen, a jó gazda gondosságával köteles használni, a Szerződés megszűnésekor pedig olyan állapotban visszaadni, hogy az megfeleljen az egészségügyi szakmai előírásoknak.

3. Megbízott gondoskodik a rendszeres használattal járó karbantartási munkák elvégzéséről az alábbiak szerint:

…………………………………………………………………………………………………………………………………………………..

4. A rendelőhelyiség rezsiköltségeinek viselésével kapcsolatban Szerződő Felek az alábbiakat rögzítik:

………………………………………………………………………………………………………………………………………………....

5. A rendelőhelyiségben keletkező veszélyes hulladék elszállításáról ……………………………………… gondoskodik.

6. ……………….. vállalja, hogy az 1. pontban megjelölt háziorvosi rendelő felszerelését az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet előírásainak megfelelően biztosítja, és folyamatosan rendeltetésszerű használatra alkalmas állapotban tartja. A berendezések, eszközök pótlásának, javíttatásának kötelezettsége és az ezzel kapcsolatos költségek viselése a …………………….-t terhelik.

7. Megbízó hozzájárul ahhoz, hogy a Megbízott a helyiség (helyiségcsoport) címét telephelyként tüntesse fel a Szerződés időtartama alatt.

**IV. Záró rendelkezések**

1. Jelen Szerződést Megbízó a …………………………………… sz. önkormányzati határozatával hagyta jóvá, és …………………………………….. napján lép hatályba.

2. Jelen Szerződést a Szerződő Felek határozatlan időre kötik meg azzal, hogy azt bármelyik Fél, a másik Félhez intézett írásbeli nyilatkozatával hat hónapos felmondási idővel szüntetheti meg.

3. Megbízó a Szerződést azonnali hatállyal– indoklással – felmondhatja, ha

- a háziorvos a Szerződésben vállalt kötelezettségeit írásbeli felszólítás ellenére sem teljesíti, illetve folytatólagosan megszegi a működésére vonatkozó jogszabályi előírásokat,

- a háziorvos önálló egészségügyi tevékenység végzésére való jogosultságát bármely okból elveszti.

4. A Megbízó a Szerződést azonnali hatállyal – indokolással – felmondhatja, ha a Megbízott háziorvos a Szerződésben vállalt kötelezettségeit írásbeli felszólítás ellenére sem teljesíti.

Írásbelinek minősül a másik félhez intézett tértivevényes levélpostai küldemény, a hivatali-, cég- vagy ügyfélkapura küldött felszólítás.

5. A Megbízó és a Megbízott a Szerződést közös megegyezéssel is megszüntethetik.

Közös megegyezés esetén meg kell határozni a megszűnés időpontját, a helyettesítés módját és feltételeit, a finanszírozási szerződéssel kapcsolatos kötelezettségeket, a szakalkalmazottak további foglalkoztatását, a helyiség és az eszközök átadásának kérdéseit.

6. A Szerződésben foglaltak teljesítésére egyéni vállalkozóként, a gazdasági társaság egyetlen szakképesítéssel rendelkező tagjaként kötelezett háziorvos halálával a teljesítés lehetetlenné válik, a szerződés megszűnik.

A megszűnés okára figyelemmel a Megbízó gondoskodik a helyettesítésről.

7. A háziorvosi szolgáltató szervezet (egyéni vállalkozó, gazdasági társaság) által foglalkoztatott háziorvos halála esetén a Megbízott kötelezettsége helyettesítés útján gondoskodni a Szerződés teljesítéséről a praxisengedéllyel rendelkező új háziorvos alkalmazásáig.

8. A Szerződés közös megegyezéssel vagy felmondással történő megszüntetése esetén, a személyes ellátásra kötelezett orvos a Praxiskezelőhöz (Országos Kórházi Főigazgatóság) tett egyoldalú jognyilatkozattal, az egészségügyi alapellátás folyamatosságának biztosítása érdekében, a jogszabályban előírt személyi feltételeknek megfelelő másik orvos javára lemondhat a praxisjogról (ingyenes átruházás).

A lemondó nyilatkozatot és a másik orvos elfogadó nyilatkozatát teljes bizonyító erejű magánokiratba vagy közokiratba kell foglalni és abban meg kell jelölni a lemondás és az egyidejű elfogadás pontos idejét (év, hó, nap). A nyilatkozatok nem vonhatóak vissza.

A Praxiskezelő a praxisjog megszűnéséről és időpontjáról értesíti a Megbízót, az egészségügyi szolgáltatás nyújtására jogosító működési engedélyt kiadó járási/fővárosi kerületi hivatalt, a Nemzeti Egészségbiztosítási Alapkezelőt, a személyes ellátásra kötelezett orvost foglalkoztató Megbízottat.

9. Szerződő Felek kölcsönösen kötelezettséget vállalnak arra, hogy a Szerződés időtartama alatt együttműködnek a háziorvosi szolgálat zavartalan biztosítása érdekében.

10. Megbízott jelen Szerződés aláírásával hozzájárul ahhoz, hogy Megbízó a Megbízott személyes adatait az információs önrendelkezési jogról és az információszabadságról szóló 2011. évi CXII. törvény 5. § (1) a) pontja alapján a háziorvosi feladatellátás zavartalan biztosítása érdekében jelen Szerződéssel összefüggésben, annak megszűnéséig kezelje.

11. Szerződő Felek jelen Szerződésből eredő vitáikat elsősorban békés úton rendezik, ennek eredménytelensége esetére Szerződő Felek a ……………………………… Járásbíróság, illetve értékhatártól függően a ………………………..Törvényszék kizárólagos illetékességét kötik ki.

12. Jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény, az önálló orvosi tevékenységről szóló 2000. évi II. törvény és annak végrehajtásáról szóló 313/2011. (XII. 23.) Korm. rendelet, a háziorvosi, házi gyermekorvosi és háziorvosi tevékenységről szóló 4/2000. (II. 25.) EüM rendelet, valamint a vonatkozó jogszabályok hatályos rendelkezései az irányadóak.

13. Jelen Szerződés … számozott oldalból áll, és … db egymással mindenben megegyező példányban készült, amelyből … db eredeti példány a Megbízót, … db eredeti példány pedig a Megbízottat illeti meg.

Jelen Szerződést a Szerződő Felek – átolvasást és értelmezést követően – mint akaratukkal mindenben megegyezőt, jóváhagyólag írtak alá.

**Kelt: …………………, …………………………………**

*………………….. ………………………………*

**MEGBÍZÓ MEGBÍZOTT**

*Pénzügyi ellenjegyzés*

*Jogi ellenjegyzés*

Mellékletek:

1. számú melléklet: Megbízott által ellátandó körzet utcajegyzéke

2. számú melléklet: A háziorvosi feladat-ellátásban részt vevő egészségügyi dolgozó(k) megnevezése

3. számú melléklet: Megbízottat helyettesítő háziorvosok megnevezése

**1. számú melléklet**

**A Megbízott által ellátandó körzet utcajegyzéke**

**2. számú melléklet**

**A háziorvosi feladat-ellátásban résztvevő egészségügyi dolgozó(k) megnevezése**

**Név: ………………………………………………**

születési hely, idő: …………………….,

anyja neve: ………………………..,

lakcím: ………………………………………….

Az egészségügyi dolgozók adataiban történő változás nem eredményezi a Szerződés módosítását.

**3. számú melléklet**

**Megbízottat helyettesítő háziorvosok megnevezése**

**Név: …………………………………………….**

pecsétszám: ………………………………….

szül.:………………………………………………

anyja neve: ……………………………………

lakcím: ………………………………………….

**Név: …………………………………………….**

pecsétszám: ………………………………….

szül.:………………………………………………

anyja neve: ……………………………………

lakcím: ………………………………………….

Az egészségügyi dolgozók adataiban történő változás nem eredményezi a Szerződés módosítását.